**ΘΕΜΑ: «Η ΦΥΣΗ ΩΣ ΠΗΓΗ ΕΜΠΝΕΥΣΗΣ, ΔΗΜΙΟΥΡΓΙΑΣ & ΖΩΗΣ»**

Επειδή μέχρι την προηγούμενη σχολική χρονιά τα περιβαλλοντικά προγράμματα που αναλαμβάναμε εντοπίζονταν κυρίως στη διερεύνηση συγκεκριμένων πτυχών του φυσικού περιβάλλοντος των Μαστιχοχωρίων, το τρέχον σχολικό έτος αποφασίσαμε να διερευνήσουμε γενικότερα το θέμα της φύσης ως πηγής έμπνευσης, δημιουργίας και ζωής.

Έτσι εντοπίσαμε πως η φύση αποτελεί:

ΠΗΓΗ ΕΜΠΝΕΥΣΗΣ για: τραγούδια, ξυστά όπου παριστάνονται λουλούδια και μοτίβα από τη φύση

ΠΗΓΗ ΔΗΜΙΟΥΡΓΙΑΣ: για την εκμετάλλευση του φυσικού πλούτου δημιουργούνται μηχανήματα και εξελίσσεται η τεχνολογία. Τέτοια μηχανήματα **είδαμε στην Ένωση Μαστιχοπαραγωγών και στο** εργοστάσιο των ΧΥΜΩΝ ΚΑΜΠΟΥ. Ακόμα επισκεφθήκαμε το φράγμα Κατράρη.

ΠΗΓΗ ΖΩΗΣ: **Μιλήσαμε με ανθρώπους των χωριών** και μάθαμεγια την κοινωνική ζωή σε προηγούμενες εποχές, δηλ. για τον τρόπο ζωής, ψυχαγωγίας και διασκέδασης, για τις δυσκολίες και τις διαφορές της σύγχρονης εποχής και της εποχής που ήταν εκείνοι νέοι και μας είπαν τραγούδια για τη ζωή τους μέσα στη φύση.

ΠΗΓΗ ΚΟΙΝΩΝΙΚΩΝ ΕΠΑΦΩΝ &ΕΡΕΘΙΣΜΑΤΩΝ ΓΙΑ ΒΙΩΜΑΤΙΚΗ ΔΡΑΣΗ:

Το θέμα αποτέλεσε αφορμή και για την **επαφή των μαθητών μας που επέλεξαν το πρόγραμμα με μαθητές του 6ου Γυμνασίου Θεσσαλονίκης** οι οποίοι εκπόνησαν παρόμοιο πρόγραμμα και στα πλαίσιά του μάλιστα επισκέφθηκαν τη Χίο και το ΚΠΕ Ομηρούπολης. Έτσι μετά τις τηλεφωνικές και διαδικτυακές επαφές και συζητήσεις μας, γνωριστήκαμε και από κοντά, ανταλλάξαμε γνώσεις, μοιραστήκαμε εμπειρίες και αποκτήσαμε μόνιμη επικοινωνία με μαθητές και εκπαιδευτικούς αυτού του σχολείου.

Επιπλέον **συμμετέχουμε στην Τράπεζα Αναμνήσεων που γίνεται για το Μουσείου Μαστίχας στο Πυργί** από το Μορφωτικό Ίδρυμα της Τράπεζας Πειραιώς.

Συμμετείχαμε στο **Πρόγραμμα για τη Μαστίχα του ΚΠΕ Ομηρούπολης στο χωρίο Βουνό και στο Λαογραφικό Μουσείο Καλλιμασιάς**

Ακόμα **φυτέψαμε σκίνους**, **λαχανικά** εποχής (πατάτες, κρεμμυδάκια, μαρούλια), μαγειρέψαμε και **φτιάξαμε ψωμί**

Ακολουθήσαμε διαδρομές του τόπου μας απολαμβάνοντας τα χρώματα και τα αρώματα της φύσης και τις τρεις εποχές.

ΔΥΣΚΟΛΙΕΣ ΚΑΤΑ ΤΗΝ ΕΚΠΟΝΗΣΗ ΤΟΥ ΠΡΟΓΡΑΜΜΑΤΟΣ

Η κυριότερη δυσκολία που έπρεπε να ξεπεράσουμε ήταν η μετακίνηση των μαθητών εκτός Καλαμωτής, όπου υλοποιούνταν κάθε φορά οι δράσεις μας (συνεντεύξεις σε διάφορα χωριά, συνάντηση με τους μαθητές της Θεσσαλονίκης κ.λπ.) αλλά τελικά το πρόβλημα ξεπεράστηκε με τη χρήση των δικών μας Ι.Χ. αυτοκινήτων αλλά και των γονέων των μαθητών που τους εμπλέξαμε στη διαδικασία και ανταποκρίθηκαν θετικά και συνεργάστηκαν πολύ στενά μαζί μας.

Δράση που δεν υλοποιήθηκε: Λόγω έλλειψης χρόνου και άλλων υποχρεώσεων των καθηγητών της δράσης μας δεν επισκεφθήκαμε άλλο ΚΠΕ

ΘΕΤΙΚΑ ΣΤΟΙΧΕΙΑ:

Εντυπωσιαστήκαμε από το θαυμασμό που εκδήλωσαν οι μαθητές από Θεσ/κη για τη φύση των Μαστιχοχωρίων κάτι που οι ντόπιοι μαθητές τη θεωρούσαν δεδομένη, με αποτέλεσμα να τη δουν και οι δικοί μας μαθητές με «άλλο μάτι».

Συνεργαστήκαμε άψογα μεταξύ μας, επικοινωνήσαμε πιο ουσιαστικά και άμεσα, με αποτέλεσμα τη σύσφιξη των συνεργατικών και φιλικών σχέσεων στα πλαίσια του προγράμματος.

Ζήσαμε πολλές διαφορετικές εμπειρίες

Μάθαμε να παίρνουμε συνεντεύξεις και να ακούμε με προσοχή τους μεγάλους ανθρώπους

Οι υπεύθυνοι του προγράμματος

Αιμιλιανός Ευαγγελινός

Αργυρώ Νεοχωρούση